Reagerer på pris-vraking av Josh Kerr 
Josh Kerr (26) snøt Jakob Ingebrigtsen (23) for VM-gullet på 1500 meter. Likevel når han ikke opp i en prestisjetung kåring i Storbritannia.  «Fraværet av Josh Kerr fra BBC Sports’ kåring av årets sportspersonlighet kan være den mest iøynefallende utelatelsen i prisens 70-årige historie», skriver Matt Lawton, skribent i den britiske storavisen The Times. Direkte på statskanalen BBC One (Britenes svar på NRK) 19. desember skal prisutdelingen skje, blant annet av TV- og fotballkjendisen Gary Lineker.  De gjenstående kandidatene til å vinne er: Josh Kerr overrasket da han tok VM-gullet på 1500 meter foran Jakob Ingebrigtsen og Narve Gilje Nordås i Budapest i sommer. Vinnertiden ble sterke 3.29,38.  «Kerr slo ikke bare et felt med verdensklasseløpere i et veldig raskt løp. Han slo til og med Jakob Ingebrigtsen, den beste mellomdistanseløperen i sin generasjon, i en fascinerende tomannskamp som gikk hele veien inn», skriver Matt Lawton. Han mener det ikke har vært en mer imponerende sportsprestasjon av en brite i 2023.  «En sjokkerende avgjørelse fra juryen. Et svik mot prisen», skriver Lawton – som har rundt 200.000 følgere på X/Twitter.  Mandag var det stor oppmerksomhet på Josh Kerr harde uttalelser om Jakob Ingebrigtsen. 
Josh Kerr (26) utelates fra BBC Sports' kåring av årets sportspersonlighet, til tross for å ha slått Jakob Ingebrigtsen (23) for VM-gullet på 1500 meter. Prisutdelingen skjer 19. desember på statskanalen BBC One. Matt Lawton, skribent i The Times, kritiserer utelatelsen som en «sjokkerende avgjørelse» og et «svik mot prisen». Kerr kom nylig med harde uttalelser om Jakob Ingebrigtsen.